
VALSTYBINĖ ENERGETIKOS REGULIAVIMO TARYBA

NUTARIMAS
DĖL UAB „UKMERGĖS VANDENYS“ PERSKAIČIUOTŲ GERIAMOJO VANDENS 
TIEKIMO IR NUOTEKŲ TVARKYMO BEI PAVIRŠINIŲ NUOTEKŲ TVARKYMO PASLAUGŲ BAZINIŲ KAINŲ NUSTATYMO

2024 m. vasario  28 d. Nr. O3E-250
Vilnius

[bookmark: _Hlk518281418][bookmark: _Hlk31705721][bookmark: _Hlk271496][bookmark: _Hlk153182297][bookmark: _Hlk119576534]Vadovaudamasi Lietuvos Respublikos geriamojo vandens tiekimo ir nuotekų tvarkymo įstatymo 9 straipsnio 1 dalies 3 ir 4 punktais, 33 straipsniu, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės energetikos reguliavimo tarybos (toliau – Taryba) 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“, įvertinusi UAB „Ukmergės vandenys“ 2023 m. gruodžio 29 d. raštu Nr. 07-561 „Dėl geriamojo vandens tiekimo ir nuotekų tvarkymo bei paviršinių nuotekų tvarkymo paslaugų perskaičiuotų bazinių kainų nustatymo“ pateiktą prašymą, 2024 m. vasario 23 d. el. paštu (registracijos Nr. R1‑2879) pateiktą papildomą informaciją ir duomenis bei atsižvelgdama į Tarybos Šilumos ir vandens departamento Vandens skyriaus 2024 m. vasario 26 d. pažymą Nr. O5E-185 „Dėl UAB „Ukmergės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo“, Taryba n u t a r i a:
1. Nustatyti UAB „Ukmergės vandenys“ perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas (be pridėtinės vertės mokesčio):
1.1. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 3,22 Eur/m3, iš šio skaičiaus:
1.1.1. geriamojo vandens tiekimo – 1,30 Eur/m3;
1.1.2. nuotekų tvarkymo – 1,92 Eur/m3, iš šio skaičiaus:
1.1.2.1. nuotekų surinkimo – 0,72 Eur/m3;
1.1.2.2. nuotekų valymo – 0,89 Eur/m3;
1.1.2.3. nuotekų dumblo tvarkymo – 0,31 Eur/m3;
1.2. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 3,17 Eur/m3, iš šio skaičiaus:
1.2.1. geriamojo vandens tiekimo – 1,26 Eur/m3;
1.2.2. nuotekų tvarkymo – 1,91 Eur/m3, iš šio skaičiaus:
1.2.2.1. nuotekų surinkimo – 0,72 Eur/m3;
1.2.2.2. nuotekų valymo – 0,88 Eur/m3;
1.2.2.3 nuotekų dumblo tvarkymo – 0,31 Eur/m3;
1.3. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 3,27 Eur/m3, iš šio skaičiaus:
1.3.1 geriamojo vandens tiekimo – 1,39 Eur/m3;
1.3.2. nuotekų tvarkymo – 1,88 Eur/m3, iš šio skaičiaus:
1.3.2.1. nuotekų surinkimo – 0,71 Eur/m3;
1.3.2.2. nuotekų valymo – 0,87 Eur/m3;
1.3.2.3. nuotekų dumblo tvarkymo – 0,30 Eur/m3;
1.4. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų arba individualių gyvenamųjų namų bendrijų įvade – 3,14 Eur/m3, iš šio skaičiaus:
1.4.1. geriamojo vandens tiekimo – 1,26 Eur/m3;
1.4.2. nuotekų tvarkymo – 1,88 Eur/m3, iš šio skaičiaus:
1.4.2.1. nuotekų surinkimo – 0,71 Eur/m3;
1.4.2.2. nuotekų valymo – 0,87 Eur/m3;
1.4.2.3. nuotekų dumblo tvarkymo – 0,30 Eur/m3;
1.5. perskaičiuotą paviršinių nuotekų tvarkymo paslaugų bazinę kainą abonentams, perkantiems paviršinių nuotekų tvarkymo paslaugas – 0,20 Eur/m3.
2. Nustatyti, kad:
[bookmark: _Hlk31706144]2.1. taikomos Tarybos 2023 m. kovo 2 d. nutarimu Nr. O3E-238 „Dėl UAB „Ukmergės vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo“ nustatytos nuotekų valymo kainos abonentams už padidėjusią ir savitąją taršą bei nuotekų dumblo tvarkymo technologinėse grandyse kainos;
2.2. šio nutarimo 1 punkte nurodytos perskaičiuotos geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinės kainos galioja 12 mėnesių nuo šių kainų įsigaliojimo dienos.
Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.


Tarybos pirmininkas							                          Renatas Pocius

